钦定古今图书集成/明伦汇编/氏族典/第167卷 > 《廖用贤尚友录》 > 端复初
## 钦定古今图书集成/明伦汇编/氏族典/第167卷 > 《廖用贤尚友录》 > 端复初

按《明外史端复初传》：“复初，字以善，溧水人，本姓端木，
子贡裔也。从省文称端氏。元末为小吏，常遇春镇金
华，召置幕下。未几辞去。太祖知其名，召为徽州府经
历，迁吉州府通判。丁母忧。服阕，召赴京，除磨勘司丞，
迁为令。时官署新立，案牍填委，复初钩稽无遗。每奏
对，帝尝廷誉之。性严峭，人不敢于以私。洪武四年，超”
拜刑部尚书。用法平杭州飞粮。事觉，逮系百馀人。诏
复初往治，真伪立得。明年出为湖广参政，以治辨闻。
坐事召还，卒于京。